Il-ftehim politiku proviżorju li ntlaħaq illum mill-Parlament Ewropew u mill-Kunsill dwar il-Politika Agrikola Komuni l-ġdida jintroduċi PAK aktar ġusta, aktar ekoloġika, aktar flessibbli u li tħares aktar il-benessri tal-annimali. Minn Jannar tal-2023, għandhom jiġu implimentati ambizzjonijiet ambjentali u klimatiċi ogħla, li jkunu allinjati mal-objettivi tal-Patt Ekoloġiku. Il-PAK il-ġdida se tiżgura wkoll li l-appoġġ tal-PAK jitqassam b'mod aktar ġust, speċjalment lill-irziezet tal-familja żgħar jew medji u lill-bdiewa żgħażagħ. Abbażi ta' regoli aktar sempliċi stabbiliti fil-livell tal-UE, kull Stat Membru se jipprepara pjan strateġiku biex jimplimenta din il-politika matul il-ħames snin li ġejjin. Dan se jippermettilhom jikkunsidraw il-kundizzjonijiet lokali u jiffukaw fuq il-prestazzjoni. Il-Viċi President Eżekuttiv, Timmermans, qal: “Matul in-negozjati, il-Kummissjoni ħadmet għal Politika Agrikola Komuni ġdida li tista' tappoġġa l-Patt Ekoloġiku. Il-ftehim li ntlaħaq illum jimmarka l-bidu ta' tranżizzjoni reali ta' kif nipprattikaw l-agrikoltura fl-Ewropa. Fis-snin li ġejjin, se nipproteġu artijiet mistagħdra u torbieri, se niddedikaw iżjed art agrikola għall-bijodiversità, se nagħtu spinta lill-biedja organika, se noħolqu sorsi ġodda ta' dħul għall-bdiewa permezz tas-sekwestru tal-karbonju f'art agrikola, u se jibda jingħata rimedju għall-inugwaljanzi fid-distribuzzjoni tal-appoġġ għall-introjtu.” Il-Kummissarju tal-Agrikoltura Janusz Wojciechowski, qal: “Ninsab kuntent li lħaqna ftehim politiku dwar il-PAK il-ġdida fil-ħin għall-implimentazzjoni tagħha sal-bidu tal-2023. Il-PAK il-ġdida tgħaqqad ambizzjonijiet ogħla dwar l-ambjent, il-klima u l-benessri tal-annimali, bi tqassim aktar ġust ta' pagamenti, speċjalment lill-irziezet tal-familja żgħar jew medji kif ukoll lill-bdiewa żgħażagħ. Inserraħ issa fuq l-Istati Membri biex jiżviluppaw pjanijiet strateġiċi ambizzjużi tal-PAK li jkunu f'konformità mal-objettivi tagħna, u jipprovdu l-għodod xierqa biex jappoġġaw lill-bdiewa tagħna matul it-tranżizzjoni lejn sistema tal-ikel sostenibbli.” PAK aktar ġusta PAK aktar ekoloġika Il-PAK il-ġdida se tappoġġa t-tranżizzjoni lejn agrikoltura aktar sostenibbli b'żieda fl-ambizzjoni għall-klima, għall-ambjent, u għall-benessri tal-annimali. Dan se jippermetti implimentazzjoni permezz tal-Pjanijiet Strateġiċi Nazzjonali f'konformità mal-Patt Ekoloġiku u mal-istrateġiji tagħha dwar il-Bijodiversità u “Mill-Għalqa sal-Platt”. Tintroduċi wkoll għodod ġodda li, flimkien mal-mod il-ġdid ta' ħidma, se jippermettu prestazzjoni aktar effiċjenti u mmirata aħjar għall-klima u għall-ambjent, kif ukoll għall-benessri tal-annimali: PAK aktar flessibbli Il-PAK il-ġdida tintroduċi metodu ġdid ta' ħidma, fejn kull Stat Membru jabbozza pjan strateġiku nazzjonali tal-PAK li jiddeskrivi kif se jinkisbu l-objettivi tal-PAK kif ukoll l-objettivi tal-Patt Ekoloġiku, kif deskritti fl-Istrateġiji dwar il-Bijodiversità u “Mill-Għalqa sal-Platt”. Barra minn hekk, il-PAK il-ġdida tiffoka dwar il-prestazzjoni bis-saħħa ta': Tissaħħaħ il-pożizzjoni tal-bdiewa fis-settur agroalimentari kompetittiv Il-passi li jmiss Il-PAK il-ġdida, li tkopri tliet regolamenti (ir-regolamenti Orizzontali, il-Pjan Strateġiku u l-Organizzazzjoni Komuni tas-Swieq) għandha tiġi approvata formalment mill-Parlament Ewropew u adottata mill-Kunsill qabel ma din tkun tista' tidħol fis-seħħ. Fil-każ tal-pjanijiet strateġiċi tal-PAK, l-Istati Membri għandhom sal-31 ta' Diċembru 2021 biex jippreżentaw l-abbozzi tal-pjanijiet. Il-Kummissjoni ser ikollha mbagħad sitt xhur biex tevalwa u tapprova l-pjanijiet, li mbagħad jidħlu fis-seħħ fil-bidu tal-2023. Kuntest Il-Kummissjoni ppreżentat il-proposti tagħha għar-riforma tal-PAK fl-2018, li jintroduċu approċċ aktar flessibbli, imsejjes fuq il-prestazzjoni u r-riżultati, u li jikkunsidra il-kundizzjonijiet u l-ħtiġijiet lokali, filwaqt li jżid l-ambizzjonijiet fil-livell tal-UE f'dik li hi sostenibbiltà. Il-Parlament Ewropew u l-Kunsill qablu fuq il-pożizzjonijiet ta' negozjar tagħhom dwar ir-riforma tal-PAK fit-23 u fil-21 ta' Ottubru 2020, rispettivament, biex b'hekk setgħu jinbdew it-trilogi fl-10 ta' Novembru 2020. F'Mejju tal-2020, il-Kummissjoni ppubblikat l-Istrateġiji dwar il-Bijodiversità u “Mill-Għalqa sal-Platt”. Dawn iż-żewġ strateġiji ġew ippreżentati fil-kuntest tal-Patt Ekoloġiku Ewropew biex jagħmluha possibbli li ssir it-tranżizzjoni lejn sostenibbiltà akbar fis-sistemi alimentari tagħna u biex nindirizzaw l-ixprunaturi ewlenin fit-telf tal-bijodiversità.